कार्टून क्लिक: बधाई हो, प्रेस फ्रीडम में हम और नीचे गिरे
आज वर्ल्ड प्रेस फ्रीडम डे (विश्व प्रेस स्वतंत्रता दिवस) है। इस मौके पर आपको यह बताते हुए हर्ष हो रहा है कि हम प्रेस की आज़ादी के मामले में और 11 पायदान नीचे लुढ़क गए हैं।
यह समय ऐसा है कि उसे अभिधा यानी सीधे अर्थों में व्यक्त नहीं किया जा सकता। इस विडंबना को कहने के लिए अब व्यंग्य का सहारा लेना ही पड़ता है, क्योंकि विरोधाभास से हम सही अर्थ पकड़ पाते हैं। इसलिए वर्ल्ड प्रेस फ्रीडम इंडेक्स में 11 अंक या पायदान और लुढ़कने की पीड़ा को बधाई हो के जरिए ही कहा जा सकता है।
ग्लोबल मीडिया वॉचडॉग रिपोर्टर्स विदाउट बॉर्डर्स (RSF) की नई रिपोर्ट के अनुसार, 2023 वर्ल्ड प्रेस फ्रीडम इंडेक्स में भारत की रैंकिंग 180 देशों में से 161 हो गई है। जबकि 2022 में, भारत 150 वें स्थान पर था। और उससे पहले 142वें स्थान पर। यानी हम हर साल नए कीर्तिमान बनाते जा रहे हैं। हमारी तुलना में, पाकिस्तान ने मीडिया की स्वतंत्रता के मामले में अपना प्रदर्शन पहले से बेहतर किया है। पाकिस्तान ने पिछले साल की 157वीं रैंक से सुधार करते हुए 150वां स्थान पाया है। प्रेस की स्वतंत्रता के मामले में नॉर्वे पहले स्थान पर है।
आप इस लिंक के जरिये विश्व में प्रेस की स्वतंत्रता की पूरी लिस्ट देख सकते हैं।
आपको मालूम है कि साल 1991 में अफ्रीका के पत्रकारों ने प्रेस की आजादी के लिए पहली बार मुहिम छेड़ी थी। 3 मई को प्रेस की आजादी के सिद्धांतों को लेकर एक बयान जारी किया गया था, इसे डिक्लेरेशन ऑफ विंडहोक के नाम से जाना जाता है। इसके ठीक दो साल बाद 1993 में संयुक्त राष्ट्र की महासभा ने पहली बार विश्व प्रेस स्वतंत्रता दिवस मनाने की घोषणा की। तब से आज तक 3 मई को विश्व प्रेस स्वतंत्रता दिवस के तौर पर मनाया जाता है. विश्व प्रेस स्वतंत्रता दिवस की इस साल 30वीं वर्षगांठ है और इस साल की थीम है- 'Shaping a Future of Rights: Freedom of Expression as a Driver for all other human rights'.
इसे भी पढ़ें: मीडिया और सच को निशाना बनाना बंद किया जाए : संयुक्त राष्ट्र प्रमुख
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva awa_Deva hin_Deva hin_Deva hin_Deva